|  |  |
| --- | --- |
| **ZÁPISNICA** |  |
| z pracovného stretnutia Obecného zastupiteľstva a zástupcov spoločenských organizácií a skupín | |
| obce Dlhé nad Cirochou zo dňa 17.2.2016  Program : | |
| 1. Úvod 2. Návrh Kultúrnej komisie ObZ 3. Diskusia 4. Uznesenie 5. Záver   K bodu 1  Pracovné stretnutie otvoril a viedol starosta obce Kníž. Prítomných oboznámil, že stretnutie sa koná na podnet Kultúrnej komisie obce zastúpenej poslankyňou Lelkovou, Zákutnou a poslancom Kováčom.  Na stretnutie boli pozvaní po dvaja zástupcovia kultúrno-spoločenských a športových organizácií a skupín obce a poslanci ObZ.  Uviedol, že hlavnou myšlienkou stretnutia by mala byť dohoda o spoločnom postupe a koordinácii organizovania kultúrnych aktivít v obci tak aby spoločenský život obce dával obraz ucelenej koncepcie.  Na podrobnejšie vysvetlenie tohto zámeru vyzval poslankyňu Lelkovú.  K bodu 2  Lelková – uviedla, že po prijatí poslaneckéko mandátu sa prihlásila do kultúrnej komisie s úmyslom túto činnosť aj vykonávať.  Činnosť kultúrnej komisie bola doteraz „prenesená“ na celý poslanecký zbor a samotná organizácia obecných kultúrnych aktivít sa včlenila do pracovnej náplne starostu a zamestnankýň ObÚ.  Kultúrna komisia bude pracovať v nových intenciách a na tomto stretnutí sa chce dohodnúť na spoločnom postupe o spolupráci aby mohla na zasadnutiach Obecného zastupiteľstva predkladať návrhy.  Do organizácie zaužívaných aktivít (turnaje nohejbalu, stolného tenisu, mariášu...) komisia zasahovať neplánuje.  Ďalej predložila návrh aktivít z plánu činnosti ZO Únie žien a to obecnú „slávnosť“ stavanie mája za účasti krojovaných skupín Kudzeľa a Zarianny, s technickou pomocou Obecného úradu, poľovníkov, hasičov... a spoločným večerom občanov pri občerstvení pod májom.  Keďže nemáme priestory vhodné na letné posedenie v prírode predložila na diskusiu návrh na nájdenie a úpravu takýchto priestorov v okolí obce.  Poslankyňa vyzvala k diskusii na spoluprácu a predloženie návrhov na spoločnú koncepciu.  K bodu 3  Šimon – Pripomína poslancom, že šachový krúžok bude organizovať turnaj a počíta s podporou  Psár - Vyjadruje nespokojnosť na kritiku starostu o prekročení limitu finančnej čiastky na organizáciu turnaja mariášu.  Vytýka nezáujem obce o účasť na slávnostiach v Červeniku. V predchádzajúcom období už žiadal o podporu tohto zámeru s preplatením nákladov cca 700 eur na autobus.  Starosta Kníž – pri prekročení limitu poskytnutej fin. čiastky na akciu musí zastupiteľstvo hľadať rezervy kultúrneho fondu od iných organizácií  Lelková – pri organizácii turnaja je potrebné dodržať stanovené pravidlá na zápis účastníkov . Účastník, ktorý sa prihlási po termíne stráca nárok na výhody súťažiaceho. (cenu a občerstvenie)  Všeobecný záujem prítomných o akciu v Červeníku pán Psár odkázal na web.  Bončík- pripomína tohtoročné 95.výročie hasičského zboru. Chceli by ho osláviť za účasti verejnosti. Na budúce stretnutie predložia svoju predstavu.  Petro – Poľovnícky zväz Lazy sa okrem iných akcií zviditeľnil prípravou guľáša pre dlžanských pútnikov vracajúcich sa z Rovného. Túto tradíciu chcú zachovať ale uvítali by podporu ObÚ a občanov pri organizácií a účasti na spoločnej slávnosti Huberta s beľanskou skupinou zväzu.  Fencák – Poukázal na nízky záujem o fašiangové plesy. Do budúcnosti odporúča nečakať napr. na učiteľský, farský či poľovnícky ale nadviazať na minulé roky a usporiadať spoločný obecný ples.  Starosta Kníž – oceňuje snahu oživiť tradíciu obecných plesov. V súvislosti so zmienkou o učiteľoch tlmočí plány riaditeľky ZŠ usporiadať oslavy výročia založenia ZŠ.  Mesároš – Chýba mu koncepcia kultúrneho rozvoja obce. Navrhuje pozývať hudobné skupiny pre mládež, viac podporovať šport aj zo strany sponzorov. Ďalej navrhuje urýchliť katastrálne zápisy vlastníctva pozemkov ihriska a prístupovej cesty.  Starosta Kníž – reaguje na poznámku o koncepcii, že ako poslanec mal možnosť aby sa tejto otázke venoval. V otázke vlastníctva spomenutých parciel sú podniknuté nové právne kroky.  Skarbová – Oboznámila prítomných s plánom práce Zväzu zdravotne postihnutých a vyzvala verejnosť na účasť na wellness pobytoch: Trenčianske Teplice – 10.-16.apríľa, plná penzia, cca 200 eur  Tučepi, Chorvátsko -- leto, cca 320 eur  Turčianske Teplice - 18.-22. sept. cca 165 eur  Zväz plánuje výstavku ručných prác žien, športové hry, súťaže zručnosti a iné aktivity podľa záujmu.  Kováčová – Keďže plán činnosti Únie žien obsahuje podobné aktivity, navrhuje spoluprácu s rozšírením na obecnú úroveň. Z ďalších aktivít ponúka verejnosti odborné besedy s lekármi na vybrané zdravotné témy,  výtvarné dielne zručnosti, Retrodiskotéku ako spomienku na štýl obliekania minulých rokov a navrhuje spoločné akcie na Deň matiek, Mikuláša a pod.  K bodu 4  Na základe návrhov a pripomienok v diskusii Kultúrna komisia:  - prehodnotí možnosť úpravy priestorov pre obecné využitie z hľadiska dohody s vlastníkmi pozemkov  - vypracuje návrh na koncepciu ďalšieho kultúrneho rozvoja v obci  - pripraví návrh na organizačné zabezpečenie obecnej akcie Stavanie mája  - predloží na zasadnutie Obecného zastupiteľstva zápisnicu ako správu o zasadnutí Kultúrnej komisie  K bodu 5  Starosta obce poďakoval prítomným za podnetné návrhy a pripomienky v diskusii a ocenil záujem o stretnutie hojnou účasťou pozvaných.  Ďalšie takéto stretnutia budú prínosom pre prácu poslancov a povedú k spokojnosti občanov, ktorí sa chcú podieľať a zúčastňovať na spoločenskom dianí v obci.  V Dlhom n/Cir. 17.2.2016  Zapísal : Lelková | |